ddrg/super_eurlex huggingface dataset:
Oficiālais Vēstnesis L 079 , 22/03/2002 Lpp. 0009 - 0010



Komisijas Regula (EK) Nr. 505/2002 (2002. gada 21. marts), ar kuru groza Regulu (EK) Nr. 1370/95, ar ko paredz sīki izstrādātus noteikumus eksporta licenču sistēmas ieviešanai cūkgaļas nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1365/2000 [2], un jo īpaši tās 8. panta 2. punktu un 13. panta 12. punktu, tā kā: (1) Komisijas Regulā (EK) Nr. 1370/95 [3], kurā jaunākie grozījumi izdarīti ar Regulu (EK) Nr. 2898/2000 [4], paredzēti sīki izstrādāti noteikumi eksporta licenču sistēmas ieviešanai cūkgaļas nozarē. (2) Produktu kodi, kas izklāstīti Regulas (EK) Nr. 1370/95 I pielikumā, jāpielāgo pēdējiem grozījumiem Komisijas 1987. gada 17. decembra Regulā (EEK) Nr. 3846/87, ar kuru izveido lauksaimniecības produktu nomenklatūru eksporta kompensācijām [5] un kurā jaunākie grozījumi izdarīti ar Regulu (EK) Nr. 488/2002 [6]. (3) Cūkgaļas pārvaldības komiteja nav sniegusi atzinumu tās priekšsēdētāja noteiktajā termiņā, IR PIEŅĒMUSI ŠO REGULU. 1. pants Regulas (EK) Nr. 1370/95 I pielikumu aizstāj ar šīs regulas pielikumu. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro eksporta licencēm, par kurām pieteikumi iesniegti no 2002. gada 8. aprīļa. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 21. martā Komisijas vārdā — Komisijas loceklis Franz Fischler [1] OV L 282, 1.11.1975., 1. lpp. [2] OV L 156, 29.6.2000., 5. lpp. [3] OV L 133, 17.6.1995., 9. lpp. [4] OV L 336, 30.12.2000., 32. lpp. [5] OV L 366, 24.12.1987., 1. lpp. [6] OV L 76, 19.3.2002., 11. lpp. -------------------------------------------------- PIELIKUMS " I PIELIKUMS Produkta kods pēc lauksaimniecības produktu eksporta kompensāciju nomenklatūras | Kategorija | Drošības naudas likme (EUR par 100 kg tīrsvara) | 020311109000020321109000 | 1 | 5 | 020312119100020312199100020319119100020319139100020319559110020322119100020322199100020329119100020329139100020329559110 | 2 | 5 | 020319159100020319559310020329159100 | 3 | 4 | 021011319110021011319910 | 4 | 15 | 021012199100 | 5 | 5 | 021019819100 | 6 | 20 | 021019819300 | 7 | 15 | 160100919120 | 8 | 5 | 160100999110 | 9 | 5 | 160241109110 | 10 | 10 | 160242109110 | 11 | 10 | 160241109130 | 12 | 5 | 160242109130 | 160249199130 | " --------------------------------------------------
Oficiālais Vēstnesis L 055 , 26/02/2002 Lpp. 0024 - 0024



Komisijas Regula (EK) Nr. 352/2002 (2002. gada 25. februāris), ar kuru groza Regulu (EK) Nr. 1121/2001, ar ko nosaka pielāgošanas koeficientus, kas jāpiemēro katra tradicionālā tirgus dalībnieka banānu importa tarifu kvotu salīdzināmajam daudzumam EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2001. gada 7. maija Regulu (EEK) Nr. 404/93 par banānu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2587/2001 [2], un jo īpaši tās 20. pantu, ņemot vērā Komisijas 1993. gada 10. jūnija Regulu (EK) Nr. 896/2001, ar ko paredz sīki izstrādātus noteikumus, lai piemērotu Padomes Regulu (EEK) Nr. 404/93 par Kopienas banānu importa režīmu [3], kurā jaunākie grozījumi izdarīti ar Regulu (EK) Nr. 349/2002 [4], un jo īpaši tās 5. panta 2. punktu, tā kā: (1) Saskaņā ar Regulas (EK) Nr. 896/2001 5. panta 2. punktu ar Regulu (EK) Nr. 1121/2001 [5], kurā jaunākie grozījumi izdarīti ar Regulu (EK) Nr. 2146/2001 [6], Komisija noteica pielāgošanas koeficientu, ko piemēro divu tradicionālo tirgus dalībnieku kategoriju tirgus dalībnieku kvotām, ņemot vērā no dalībvalstīm saņemto informāciju par tradicionālajiem tirgus dalībniekiem noteikto A/B un C kvotu summu. (2) Ņemot vērā B un C tarifu kvotu daudzumu izmaiņas saskaņā ar Regulu (EK) Nr. 2587/2001 un sadalot C tarifu kvotu starp tradicionālajiem un netradicionālajiem tirgus dalībniekiem saskaņā ar Regulu (EK) 349/2002, būtu jāpieņem pielāgošanas koeficienti, ko piemēro tradicionālo tirgus dalībnieku kvotām saskaņā ar A/B un C tarifu kvotām. (3) Atbilstīgi būtu jāgroza Regula (EK) Nr. 1121/2001. (4) Ņemot vērā Regulā (EK) Nr. 896/2001 noteiktos termiņus, šai regulai jāstājas spēkā nekavējoties. (5) Šajā regulā paredzētie pasākumi ir saskaņā ar Banānu pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EK) Nr. 1121/2001 1. pantu aizstāj ar šādu: "1. pants Regulas (EEK) Nr. 404/93 18. pantā minētajām A/B un C tarifu kvotām Regulas (EK) Nr. 896/2001 5. panta 2. punktā minētais pielāgošanas koeficients ir šāds: —katram A/B tradicionālajam tirgus dalībniekam: | 1,12108, | —katram C tradicionālajam tirgus dalībniekam: | 0,93147. | Vēlākais līdz 2002. gada 28. februārim dalībvalstu kompetentās iestādes paziņo attiecīgajiem tirgus dalībniekiem par viņu kvotām, kas ir pielāgotas saskaņā ar šo pantu." 2. pants Šī regula stājas spēkā 2002. gada 26. februārī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 25. februārī Komisijas vārdā — Komisijas loceklis Franz Fischler [1] OV L 47, 25.2.1993., 1. lpp. [2] OV L 345, 29.12.2001., 13. lpp. [3] OV L 126, 8.5.2001., 6. lpp. [4] OV L 55, 26.2.2002., 17. lpp. [5] OV L 153, 8.6.2001., 12. lpp. [6] OV L 288, 1.11.2001., 21. lpp. --------------------------------------------------
Oficiālais Vēstnesis L 209 , 02/08/2001 Lpp. 0001 - 0001



Padomes Regula (EK) Nr. 1575/2001 (2001. gada 25. jūnijs) par Ceturtā protokola noslēgšanu, ar ko paredz nosacījumus Nolīgumā par zveju starp Eiropas Ekonomikas kopienu no vienas puses un Dānijas valdību un Grenlandes pašvaldību no otras puses EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 37. pantu saistībā ar 300. panta 2. punktu un 3. punkta pirmo daļu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā: (1) Ievērojot Nolīguma par zveju starp Eiropas Ekonomikas kopienu no vienas puses un Dānijas valdību un Grenlandes pašvaldību no otras puses [3] 2. panta 1. punktu un 6. pantu, Puses ir vienojušās par Ceturto protokolu, ar ko izstrādā nosacījumus attiecībā uz zveju, kas paredzēti minētajā nolīgumā, kuriem paredzēts stāties spēkā Trešā protokola piemērošanas laika beigās. (2) Sarunu rezultātā 2000. gada 13. septembrī ir parafēts jaunais protokols. (3) Saskaņā ar jauno protokolu no 2001. gada 1. janvāra līdz 2006. gada 31. decembrim Kopienas zvejniekiem ir zvejas iespējas ūdeņos, uz kuriem attiecas Grenlandes jurisdikcija. (4) Kopienas interesēs ir apstiprināt minēto protokolu, IR PIEŅĒMUSI ŠO REGULU. 1. pants Ar šo Kopienas vārdā ir apstiprināts Ceturtais protokols, ar ko izstrādā nosacījumus attiecībā uz zveju, kas paredzēti Nolīgumā par zveju starp Eiropas Ekonomikas kopienu no vienas puses un Dānijas valdību un Grenlandes pašvaldību no otras puses. Protokola teksts ir pievienots šai regulai. 2. pants Ar šo Padomes priekšsēdētāju pilnvaro noteikt, kuras personas ir pilnvarotas parakstīt protokolu, kas ir saistošs Kopienai. 3. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Regula uzliek saistības kopumā un ir tieši piemērojama visās dalībvalstīs. Luksemburgā, 2001. gada 25. jūnijā Padomes vārdā — priekšsēdētāja A. Lindh [1] OV C 120 E, 24.4.2001., 186. lpp. [2] Atzinums sniegts 2001. gada 16. maijā (Oficiālajā Vēstnesī vēl nav publicēts). [3] OV L 29, 1.2.1985., 9. lpp. --------------------------------------------------
LABOJUMS
Padomes Regulai (EK) Nr. 2595/2000 (2000. gada 27. novembris), ar ko groza Regulu (EK) Nr. 1103/97 par
dažiem noteikumiem attiecībā uz euro ievie šanu
(Eiropas Savienības Oficiālais Vēstnesis L 300, 29.11.2000., 1. lpp.)
(Īpašais izd. latvie šu valodā, 10. nodaļa, 1. sējums, 261. lpp.)
Regulas nosaukumā un visā tekstā terminu “eiro ”aizstāj ar terminu “euro ”.430 10/3. sēj. Eiropas Savienības Oficiālais Vēstnesis LV
Oficiālais Vēstnesis L 125 , 19/05/1999 Lpp. 0008 - 0008



Komisijas Regula (EK) Nr. 1024/1999 (1999. gada 18. maijs), ar ko groza Regulu (EK) Nr. 1595/98, ar kuru groza Regulu (EK) Nr. 2603/97, ar ko paredz sīki izstrādātus īstenošanas noteikumus, lai importētu rīsus, kuru izcelsme ir ĀKK valstīs vai aizjūras zemēs un teritorijās (AZT), kā arī nosaka īpašus sīki izstrādātus noteikumus daļējai to ievedmuitas nodokļu atmaksāšanai, ko iekasē par rīsiem, kuru izcelsme ir ĀKK valstīs EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1998. gada 20. jūlija Regulu (EK) Nr. 1706/98, ar ko nosaka procedūru, kuru piemēro lauksaimniecības produktiem un precēm, kas iegūtas, pārstrādājot Āfrikas, Karību jūras baseina un Klusā okeāna valstu (ĀKK valstu) izcelsmes lauksaimniecības produktus, un ar ko atceļ Regulu (EEK) Nr. 715/90 [1], un īpaši tās 30. panta 1. punktu, (1) tā kā Komisijas Regulas (EK) Nr. 1595/98 [2] 2. panta 3. punkta c) apakšpunkta otrajā daļā paredzēts, ka jāuzrāda preču pārvadājumu apliecības EUR 1 oriģināls, lai pierādītu, ka eksportētājas ĀKK valsts muitas iestādes ir saņēmušas eksporta papildnodokļa maksājumu; (2) tā kā šis nosacījums radījis dažas administratīva rakstura grūtības; tā kā tādēļ eksporta papildnodokļa maksājuma pierādījums ir apstiprināta preču pārvadājumu apliecības EUR 1 kopija, kuras 7. ailē izdarīti vajadzīgie ieraksti; (3) tā kā šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 1595/98 2. panta 3. punkta c) apakšpunkta otro daļu aizstāj ar šādu: "Šo pierādījumu sniedz, uzrādot preču pārvadājumu apliecības EUR 1 kopiju, ko apliecinājušas tās dalībvalsts muitas iestādes, kurā preces laistas brīvā apgrozībā, un ko eksportētājas ĀKK valsts muitas iestādes ir pienācīgi aizpildījušas, 7. ailē veicot vienu no šādiem ierakstiem: Summa valsts valūtā: - Tasa complementaria percibida a la exportación del arroz - Særafgift, der opkræves ved eksport af ris - Bei der Ausfuhr von Reis erhobene ergänzende Abgabe - Συμπληρωματικός φόρος εισπραθίς κατά την εξαγωγή του ρυζιού - Complementary charge collected on export of rice - Taxe complémentaire perçue à l’exportation du riz - Tassa complementare riscossa all’esportazione del riso - Bij uitvoer van de rijst opgelegde aanvullende heffing - Imposiçäo complementar cobrada na exportaçäo do arroz - Riisin viennin yhteydessä perittävä täydentävä maksu - Särskild avgift för risexport (Paraksts un muitas iestādes zīmogs)." 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 18. maijā Komisijas vārdā — Komisijas loceklis Franz Fischler [1] OV L 215, 1.8.1998., 12. lpp. [2] OV L 208, 24.7.1998., 21. lpp. --------------------------------------------------
Oficiālais Vēstnesis L 308 , 03/12/1999 Lpp. 0026 - 0026



Komisijas Regula (EK) Nr. 2551/1999 (1999. gada 2. decembris), ar ko groza Regulu (EK) Nr. 963/98, ar ko nosaka tirdzniecības standartus ziedkāpostiem un artišokiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1257/1999 [2], un jo īpaši tās 2. panta 2. punktu, tā kā: (1) I pielikumā Komisijas Regulai (EK) Nr. 963/98 [3], ar ko nosaka tirdzniecības standartus ziedkāpostiem un artišokiem, ir paredzēti noteikumi attiecībā uz ziedkāpostu krāsu. Dažu jaunu šķirņu ziedkāposti ir citādas krāsas nekā tie ziedkāposti, kurus līdz šim atļauts laist pārdošanā. Noteikumi par ziedkāpostu kvalitāti un standarta marķējumu būtu jāgroza. (2) Šajā regulā paredzētie pasākumi saskan ar Svaigu augļu un dārzeņu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 963/98 I pielikumu groza šādi. 1) Pielikuma II sadaļas (Noteikumi attiecībā uz kvalitāti) B daļas (Klasifikācija) 1. zemsvītras piezīmi aizstāj ar šādu piezīmi: "(1) Citādas krāsas ziedkāpostu realizācija tomēr ir atļauta ar noteikumu, ka tiem piemīt izvēlētajai kategorijai paredzētās pazīmes, un to krāsa ir raksturīga attiecīgajai šķirnei." 2) Pielikuma VI sadaļas (Noteikumi attiecībā uz marķēšanu) B daļas (Produkcijas veids) otro ievilkumu aizstāj ar šādu ievilkumu: "— tirdzniecības tipa vai šķirnes nosaukums citādas krāsas ziedkāpostiem, kas minēti II sadaļas B daļas 1. zemsvītras piezīmē." 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro no pirmās dienas mēnesī, kas seko mēnesim, kad tā stājusies spēkā. Regula uzliek saistības kopumā un ir tieši piemērojama visās dalībvalstīs. Briselē, 1999. gada 2. decembrī Komisijas vārdā — Komisijas loceklis Franz Fischler [1] OV L 297, 21.11.1996., 1. lpp. [2] OV L 160, 26.6.1999., 80. lpp. [3] OV L 135, 8.5.1998., 18. lpp. --------------------------------------------------
Official Journal L 300 , 23/11/1999 P. 0003 - 0003



Komisijas Regula (EK) Nr. 2464/1999 (1999. gada 22. novembris), ar kuru groza Regulu (EK) Nr. 1729/1999, ar ko nosaka īpašus pasākumus attiecībā uz pienu un piena produktiem, liellopu gaļu un teļa gaļu, cūkgaļu, olām, mājputnu gaļu, lauksaimniecības produktiem, kurus eksportē tādu preču veidā, uz ko neattiecas Līguma I pielikums, kā arī dažiem graudaugu produktiem, atkāpjoties no Regulas (EEK) Nr. 3665/87 un Regulas (EEK) Nr. 3719/88 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju[1], kurā jaunākie grozījumi izdarīti ar Regulu (EK) Nr. 1587/96[2], un jo īpaši tās 13. panta 3. punktu, 17. panta 14. punktu un 28. pantu, kā arī attiecīgos noteikumus, kas paredzēti citās regulās par lauksaimniecības produktu tirgus kopīgo organizāciju, tā kā: (1) Ar Regulu (EK) Nr. 1729/1999[3], kurā grozījumi izdarīti ar Regulu (EK) Nr. 2199/1999[4], pieņēma īpašus pasākumus, lai pabeigtu eksporta darbības, ko nevarēja līdz galam veikt sakarā ar dioksīna piesārņojuma parādīšanos dažos produktos. (2) Veselības pasākumi, ko dažu trešo valstu iestādes ir pieņēmušas attiecībā uz eksportu no Kopienas, joprojām ir spēkā un turpina ietekmēt dažu lauksaimniecības produktu eksporta iespējas. (3) Zaudējumi, kas rezultātā rodas Kopienas eksportētājiem, būtu jāsamazina, pagarinot termiņus dažiem produktiem. (4) Ņemot vērā notikumu attīstību, šai regulai būtu jāstājas spēkā uzreiz. (5) Šajā regulā paredzētie pasākumi ir saskaņā ar visu attiecīgo pārvaldības komiteju atzinumiem, IR PIEŅĒMUSI ŠO REGULU. 1. pants Regulu (EK) Nr. 1729/1999 groza šādi. 1. Regulas 2. panta 2. punktu aizstāj ar šādu punktu: "2. Pēc licences īpašnieka iesnieguma to eksporta licenču derīguma termiņu, kas izsniegtas saskaņā ar Komisijas Regulu (EK) Nr. 1162/95*, Regulu (EK) Nr. 1466/95** un Regulu (EK) Nr. 174/1999*** un par kurām pieteikumi iesniegti vēlākais līdz 1999. gada 7. jūnijam, un kuru derīguma termiņš nebeidzās pirms 1999. gada 31. maija, pagarina līdz 1999. gada 30. novembrim. * OV L 117, 24.5.1995., 2. lpp. ** OV L 144, 28.6.1995., 22. lpp. *** OV L 20, 27.1.1999., 8. lpp." 2. Regulas 2. panta 3. punktā "180 dienām" aizstāj ar "210 dienām". 3. Regulas 4. panta 3. punkta pirmajā ievilkumā "150 dienām" aizstāj ar "210 dienām" un pievieno šādu teikumu: "Pagarinājums tomēr nav spēkā ilgāk par 2000. gada 31. maiju." 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 22. novembrī Komisijas vārdā Komisijas loceklis Franz Fischler [1] OV L 148, 28.6.1968., 13. lpp. [2] OV L 206, 16.8.1996., 21. lpp. [3] OV L 204, 4.8.1999., 13. lpp. [4] OV L-- 268, 16.10.1999., 7. lpp.
Oficiālais Vēstnesis L 021 , 28/01/1998 Lpp. 0005 - 0005



Komisijas Regula (EK) Nr. 202/98 (1998. gada 26. janvāris), kas groza Regulu (EEK) Nr. 4056/87, kas nosaka analīžu metodes un citus tehniskus noteikumus, kuri vajadzīgi, lai piemērotu eksporta procedūru precēm, kuras nav minētas Līguma II pielikumā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifiem un statistikas nomenklatūru un par Kopējo muitas tarifu [1], kurā jaunākie grozījumi izdarīti ar Komisijas Regulu (EK) Nr. 2509/97 [2], un jo īpaši tā 9. pantu, tā kā, lai nodrošinātu vienādu attieksmi pret to preču eksportu no Kopienas, uz kurām attiecas Padomes Regula (EK) Nr. 3448/93 [3], būtu jāgroza Komisijas Regula (EEK) Nr. 4056/87 [4] par piena tauku noteikšanu; tā kā pētījumi un izmēģinājumi, ko veikušas par šādiem izmēģinājumiem atbildīgas laboratorijas, norāda, ka vispiemērotākā procedūra ir tā, kura noteikta 1. pantā; tā kā šajā regulā paredzētie pasākumi ir saskaņā ar Muitas kodeksa komitejas Tarifu un statistikas nomenklatūras nodaļas atzinumu, IR PIEŅĒMUSI ŠO REGULU. 1. pants Regulas (EEK) Nr. 4056/87 2. panta 3. punktu ar šo aizstāj ar šādu tekstu: "3. Piena tauku saturs. Lai noteiktu D pielikuma 3. ailē minēto piena tauku saturu, lieto metodi, kas balstīta uz ekstrakciju ar petrolēteri, pirms kuras veic hidrolīzi ar sālsskābi un kurai seko taukskābju metila esteru gāzes hromatogrāfija. Ja atklāj piena tauku klātbūtni, aprēķina to procentuālo īpatsvaru, reizinot metila butirāta procentuālo koncentrāciju ar 25, reizinot produktu ar kopējo tauku satura procentu uz preču svaru un dalot ar 100." 2. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 26. janvārī Komisijas vārdā — priekšsēdētāja vietnieks Mario Monti [1] OV L 256, 7.9.1987., 1. lpp. [2] OV L 345, 16.12.1997., 44. lpp. [3] OV L 318, 20.12.1993., 18. lpp. [4] OV L 379, 31.12.1987., 29. lpp. --------------------------------------------------
Oficiālais Vēstnesis L 307 , 17/11/1998 Lpp. 0004 - 0004



Padomes Regula (EK, EOTK, Euratom) Nr. 2460/98 (1998. gada 12. novembris), ar kuru groza Regulu Nr. 7/66/Euratom, 122/66/EEK, ar ko paredz to vietu sarakstu, attiecībā uz kurām var piešķirt transporta izdevumu pabalstu, minētā pabalsta maksimālo apjomu un tā piešķiršanas noteikumus EIROPAS SAVIENĪBAS PADOME, ņemot vērā Līgumu par vienotas Eiropas Kopienu Padomes un vienotas Eiropas Kopienu Komisijas izveidi, ņemot vērā Komisijas priekšlikumu, tā kā, ņemot vērā Padomes Regulu (EK, EOTK, Euratom) Nr. 2458/98 (1998. gada 12. novembris), ar kuru groza Regulu (EEK, Euratom, EOTK) Nr. 259/68, ar ko izveido Eiropas Kopienu Civildienesta noteikumus un pārējo darbinieku nodarbināšanas kārtību, un citas regulas, kas šiem ierēdņiem un pārējiem darbiniekiem piemērojamas attiecībā uz atalgojuma, pensiju un citu finansiālu tiesību noteikšanu eiro [1], Regula Nr. 7/66/Euratom, 122/66/EEK [2] ir jāgroza, IR PIEŅĒMUSI ŠO REGULU. 1. pants Regulā Nr. 7/66/Euratom, 122/66/EEK terminu "Beļģijas franki" aizstāj ar terminu "eiro", un Beļģijas frankos izteiktās summas aizstāj ar to ekvivalentu eiro vienībās pēc konversijas likmes, kuru pieņēmusi Padome. Piemēro noteikumus attiecībā uz summu noapaļošanu, kurus nosaka Padomes Regula (EK) Nr. 1103/97 (1997. gada 17. jūnijs) par dažiem noteikumiem attiecībā uz eiro ieviešanu [3]. 2. pants 1999. gada 1. janvārī Komisija saskaņā ar šo regulu veic to summu konversiju eiro, kuras Regulā Nr. 7/66/Euratom, 122/66/EEK izteiktas Beļģijas frankos; šīs vērtības 1999. gada janvārī publicē Eiropas Kopienu Oficiālajā Vēstnesī. 3. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. To piemēro no 1999. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 12. novembrī Padomes vārdā — priekšsēdētājs E. Hostasch [1] OV L 307, 17.11.1998., 1. lpp. [2] OV 150, 12.8.1966., 2751./66. lpp. [3] OV L 162, 19.6.1997., 1. lpp. --------------------------------------------------
Oficiālais Vēstnesis L 351 , 23/12/1997 Lpp. 0012 - 0012



Padomes Regula (EK) Nr. 2596/97 (1997. gada 18. decembris), ar ko pagarina Austrijas, Somijas un Zviedrijas Pievienošanās akta 149. panta 1. punktā paredzēto laika posmu EIROPAS SAVIENĪBAS PADOME, ņemot vērā Austrijas, Somijas un Zviedrijas Pievienošanās aktu un jo īpaši tā 149. panta 2. punktu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā 1994. gada Pievienošanās akta 149. panta 1. punkts paredz laika posmu, kurā var pieņemt pārejas posma pasākumus, lai atvieglotu pāreju no režīma, kas pastāv Austrijā, Somijā un Zviedrijā pievienošanās laikā, uz režīmu, ko veido tirgus kopējās organizācijas piemērošana saskaņā ar minētā akta nosacījumiem, un jo īpaši, lai pārvarētu lielās grūtības jaunā režīma piemērošanā no noteiktās dienas; tā kā minētais laika posms beidzas 1997. gada 31. decembrī; tā kā dažās nozarēs šīs grūtības nevar atrisināt līdz noteiktajai dienai; tā kā tādēļ attiecīgais laika posms būtu jāpagarina, kā paredzēts minētajā aktā; tā kā minētais laika posms būtu jāpagarina uz vienu gadu; tā kā piena un piena produktu nozarē prasības attiecībā uz tauku saturu pienā, kas paredzēts lietošanai cilvēku uzturā, turpina radīt grūtības Somijai un Zviedrijai; tā kā šīs grūtības nevar atrisināt līdz 1998. gada 31. decembrim; tā kā tālab, kā paredzēts 1994. gada Pievienošanās aktā, minētais laika posms šajā konkrētajā gadījumā būtu jāpagarina uz diviem gadiem, IR PIEŅĒMUSI ŠO REGULU. 1. pants Ar šo 1994. gada Pievienošanās akta 149. panta 1. punktā minēto laika posmu pagarina līdz 1998. gada 31. decembrim. Tomēr attiecībā uz prasībām par tauku saturu pienā, kas paredzēts lietošanai cilvēku uzturā un ražots Somijā un Zviedrijā, minēto laika posmu ar šo pagarina līdz 1999. gada 31. decembrim. 2. pants Šī regula stājas spēkā 1998. gada 1. janvārī. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 18. decembrī Padomes vārdā — priekšsēdētājs F. Boden [1] OV C 352, 20.11.1997., 11. lpp. [2] Atzinums sniegts 1997. gada 17. decembrī (Oficiālajā Vēstnesī vēl nav publicēts). --------------------------------------------------